ddrg/super_eurlex huggingface dataset:
Ühisettepanek: NÕUKOGU MÄÄRUS, millega tunnistatakse kehtetuks määrus (EÜ) nr 1763/2004, millega kehtestatakse teatud eripiirangud, millega toetatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist /* KOM/2011/0646 lõplik - 2011/0279 (NLE) */





SELETUSKIRI Nõukogu määrusega (EÜ) nr 1763/2004, millega kehtestatakse teatud eripiirangud, millega toetatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist,[1] külmutati teatavate isikute varad, et toetada EJRK volituste rakendamist. Määrus on aluseks nõukogu otsusele 2010/603/ÜVJP. (1) […] septembril 2011 võttis nõukogu vastu otsuse 2011/[…]/ÜVJP, millega ta tunnistas kehtetuks nõukogu otsuse 2010/603/ÜVJP. (2) Seepärast teeb komisjon ettepaneku, et nõukogu tunnistaks viivitamata kehtetuks nõukogu määruse (EÜ) nr 1763/2004. 2011/0279 (NLE) Ühisettepanek: NÕUKOGU MÄÄRUS, millega tunnistatakse kehtetuks määrus (EÜ) nr 1763/2004, millega kehtestatakse teatud eripiirangud, millega toetatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu otsust 2011/[…]/ÜVJP, millega tunnistatakse kehtetuks nõukogu otsus 2010/603/ÜVJP edasiste meetmete kohta, millega toetatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist[2], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu 11. oktoobri 2004. aasta määrusega (EÜ) nr 1763/2004, millega kehtestatakse teatud eripiirangud, millega toetatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist,[3] külmutati teatavate isikute varad, et toetada EJRK volituste rakendamist. Määrus on aluseks nõukogu otsusele 2010/603/ÜVJP[4]. (2) […] septembril 2011 võttis nõukogu vastu otsuse 2011/[…]/ÜVJP, millega ta tunnistas kehtetuks nõukogu otsuse 2010/603/ÜVJP. (3) Seepärast on asjakohane tunnistada viivitamata kehtetuks nõukogu määrus (EÜ) nr 1763/2004, ON VASTU VÕTNUD KÄESOLEVA MÄÄRUSE: Artikkel 1 Määrus (EÜ) nr 1763/2004 tunnistatakse kehtetuks. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel eesistuja […] [1] ELT L 315, 14.10.2004, lk 14. [2] ELT L […], […].9.2011, lk […]. [3] ELT L 315, 14.10.2004, lk 14. [4] ELT L 265, 8.10.2010, lk 15.
SELETUSKIRI 2010. aastal algatas Euroopa Liit (EL) protsessi Lääne-Balkani riikide suhtes kohaldatava ühepoolse sooduskorra pikendamiseks 31. detsembrini 2015. Nüüdseks on pikendamisotsuse vastuvõtmiseks vajalikud seadusandlikud menetlused lõpule viidud. Selleks, et ELil oleks võimalik jätkata eeliskohtlemist Lääne-Balkani riikide suhtes kohaldatava ühepoolse sooduskorra näol, ilma et see kohustaks teda pikendama sama sooduskorda teiste Maailma Kaubandusorganisatsiooni liikmete sarnastele toodetele, peab EL esitama taotluse, et 1994. aasta Üldise Tolli- ja Kaubanduskokkuleppe (GATT) artikli I lõike 1 sätetest vabastamist pikendataks 31. detsembrini 2016. 1. 2011/0316 (NLE) Ettepanek: NÕUKOGU OTSUS, mis käsitleb Euroopa Liidu seisukohta seoses Maailma Kaubandusorganisatsiooni (WTO) peanõukogu otsusega WTO erikorra pikendamise kohta, et rakendada ELi ühepoolset sooduskorda Lääne-Balkani riikide suhtes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: 2. Euroopa Liit on võtnud vastu õigusaktid, millega pikendatakse Lääne-Balkani riikide suhtes kohaldatavat ühepoolset sooduskorda 31. detsembrini 2015. Juhul, kui puudub vabastus üldise tolli- ja kaubanduskokkuleppe (GATT) 1994 artikli I lõike 1 kohastest kohustustest, tuleks Euroopa Liidul ühepoolses sooduskorras kohaldatud eeliskohtlemist laiendada kõigile teistele WTO liikmetele. Seetõttu on asjakohane taotleda vabastust 1994. aasta üldise tolli- ja kaubanduskokkuleppe (GATT) artikli I lõikest 1 vastavalt Marrakeši lepingu (millega asutati Maailma Kaubandusorganisatsioon („WTO leping”)) artikli IX lõikele 3. 3. Euroopa Liit esitas sellekohase taotluse 26. oktoobril 2011. 4. Kõnealust taotlust arutatakse Maailma Kaubandusorganisatsiooni peanõukogul. 5. Seetõttu on asjakohane, et Euroopa Liidu seisukoht Maailma Kaubandusorganisatsiooni peanõukogu aruteludes on pooldada taotluse vastuvõtmist, ON VASTU VÕTNUD KÄESOLEVA OTSUSE: Artikkel 1 Euroopa Liidu seisukoht Maailma Kaubandusorganisatsiooni peanõukogul on kiita heaks Lääne-Balkani riikide suhtes kehtiva WTO erikorra pikendamine 31. detsembrini 2016. Kõnealuse seisukoha esitab komisjon. Artikkel 2 Käesolev otsus jõustub selle vastuvõtmise kuupäeval. [Koht], Nõukogu nimel eesistuja
Ühisettepanek: NÕUKOGU MÄÄRUS, millega muudetakse määrust (EL) nr 204/2011 piiravate meetmete kohta seoses olukorraga Liibüas /* KOM/2011/0754 lõplik - 2011/0337 (NLE) */





SELETUSKIRI (1) 27. oktoobril 2011 otsustas ÜRO Julgeolekunõukogu, et Liibüa õhuruumis 17. märtsi 2011. aasta resolutsiooniga 1973(2011) kehtestatud lennukeeld tuleks lõpetada 31. oktoobril 2011 kell 23.59 Liibüa kohaliku aja järgi. (2) Liidu välisasjade ja julgeolekupoliitika kõrge esindaja ning Euroopa Komisjon teevad seetõttu ettepaneku tühistada vastavasisuline keeld, mis kehtestati nõukogu määrusega (EL) nr 204/2011 (piiravate meetmete kohta seoses olukorraga Liibüas). 2011/0337 (NLE) Ühisettepanek: NÕUKOGU MÄÄRUS, millega muudetakse määrust (EL) nr 204/2011 piiravate meetmete kohta seoses olukorraga Liibüas EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu … 2011. aasta otsust 2011/…/ÜVJP, millega muudetakse nõukogu otsust 2011/137/ÜVJP piiravate meetmete kohta seoses olukorraga Liibüas[1], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) 27. oktoobril 2011 otsustas ÜRO Julgeolekunõukogu oma resolutsiooniga 2016, et Liibüa õhuruumis 17. märtsil 2011. aastal kehtestatud lennukeeld tuleks lõpetada. (2) Otsuse 2011/137/ÜVJP alusel kohaldatakse kõnealust lennukeeldu Euroopa Liidus määruse (EL) nr 204/2011 (piiravate meetmete kohta seoses olukorraga Liibüas)[2] muudetud versiooniga[3]. (3) Kooskõlas otsusega 2011/…/ÜVJP tuleks seetõttu tühistada määruse (EL) nr 204/2011 asjaomane säte, ON VASTU VÕTNUD KÄESOLEVA MÄÄRUSE: Artikkel 1 Määruse (EL) nr 204/2011 artikkel 4b jäetakse välja. Artikkel 2 Käesoleva määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L…, …2011, lk [2] ELT L 58, 3.3.2011, lk 1. [3] Määrus (EL) nr 296/2011 (ELT L 80, 26.3.2011, lk 2).
KOMISJONI TEATISEUROOPA PARLAMENDILE(esitatud Euroopa Liidu toimimise lepingu artikli 294 lõike 6 alusel)nõukogu seisukoha kohta, mis käsitleb määrust (EÜ) nr 428/2009 (millega kehtestatakse ühenduse kord kahesuguse kasutusega kaupade ekspordi, edasitoimetamise, vahendamise ja transiidi kontrollimiseks) muutva Euroopa Parlamendi ja nõukogu määruse vastuvõtmist /* COM/2012/0101 final - 2010/0262 (COD) */





2010/0262 (COD) KOMISJONI TEATIS EUROOPA PARLAMENDILE (esitatud Euroopa Liidu toimimise lepingu artikli 294 lõike 6 alusel) nõukogu seisukoha kohta, mis käsitleb määrust (EÜ) nr 428/2009 (millega kehtestatakse ühenduse kord kahesuguse kasutusega kaupade ekspordi, edasitoimetamise, vahendamise ja transiidi kontrollimiseks) muutva Euroopa Parlamendi ja nõukogu määruse vastuvõtmist 1. Taustteave Euroopa Parlamendile ja nõukogule ettepaneku edastamise kuupäev (KOM(2010) 509 (lõplik) – 2010/0262 COD): || 27/9/2010 Euroopa Parlamendi arvamuse kuupäev, esimene lugemine: || 13/9/2011 Nõukogu seisukoha vastuvõtmise kuupäev: || 21/2/2012 2. Komisjoni ettepaneku eesmärk Määrusega (EÜ) nr 428/2009 kehtestatud ELi kahesuguse kasutusega kaupade ekspordi kontrollisüsteemi kohaselt on kõnealuse määruse I lisas loetletud kahesuguse kasutusega kaupade ekspordiks vaja luba. Määruse artiklis 15 on sätestatud, et „I lisas esitatud kahesuguse kasutusega kaupade loetelu ajakohastatakse kooskõlas selliste ülesannete ja kohustustega ning nende võimalike muudatustega, mida liikmesriigid on võtnud tuumarelva leviku tõkestamise rahvusvahelise korra ja ekspordi kontrollimise korra raames või asjakohaste rahvusvaheliste lepingute ratifitseerimise tulemusel.” Komisjoni ettepaneku eesmärk on seega ajakohastada määruse I lisas sätestatud kontrollnimekirja rahvusvaheliste ekspordikontrollirežiimide raames kokku lepitud muudatuste lisamisega. 3. Märkused nõukogu seisukoha kohta Komisjoni esialgne ettepanek hõlmas kontrollnimekirja tehtavaid muudatusi, mis lepiti kokku rahvusvaheliste ekspordikontrollirežiimide raames 2009. aastal. Nõukogu seisukohas on ette nähtud kontrollnimekirja uus ajakohastamine vastavalt rahvusvaheliste ekspordikontrollirežiimide raames 2010. aastal kokkulepitud muudatustele. Hõlmates praegusse ajakohastamisse nii 2009. kui ka 2010. aasta muudatused saab EL täita ekspordikontrollidega seotud rahvusvahelisi kohustusi ning olla abiks ELi eksportijatele. 4. Märkused Euroopa Parlamendi seisukoha kohta Euroopa Parlament kinnitas komisjoni esialgse ettepaneku 13. septembril 2011 ning väljendas toetust uute muudatuste tegemiseks kontrollnimekirja kooskõlas rahvusvaheliste kohustustega, nagu seda soovitas nõukogu. 5. Kokkuvõte Komisjon nõustub nõukogu seisukohaga.
EUROOPA KOMISJON

Brüssel,28.2.2012

COM(2012) 67 final

This document was downgraded/declassified

Date : 25.08.2017

By : K. Vandenberghe

Authority : DG RTD

Soovitus:

NÕUKOGU OTSUS,

millega antakse luba alustada läbirääkimisi teadus- ja tehnikakoostöö lepingu sõlmimiseks Euroopa Aatomienergiaühenduse ja Šveitsi Konföderatsiooni vahel, mille kohaselt Šveitsi Konföderatsioon liitub Euroopa Aatomienergiaühenduse (Euratom) tuumaenergiaalase teadus- ja koolitustegevuse raamprogrammiga (2012–2013)
KOMISJONI TEATIS EUROOPA PARLAMENDILE, mis on esitatud Euroopa Liidu toimimise lepingu artikli 294 lõike 6 alusel ning milles käsitletakse nõukogu seisukohta Euroopa Parlamendi ja nõukogu määruse (mis käsitleb Euroopa Pettustevastase Ameti (OLAF) juurdluseid ja millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 /* COM/2013/0140 final - 2006/0084 (COD) */





2006/0084 (COD) KOMISJONI TEATIS EUROOPA PARLAMENDILE, mis on esitatud Euroopa Liidu toimimise lepingu artikli 294 lõike 6 alusel ning milles käsitletakse nõukogu seisukohta Euroopa Parlamendi ja nõukogu määruse (mis käsitleb Euroopa Pettustevastase Ameti (OLAF) juurdluseid ja millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 1. Taustteave Euroopa Parlamendile ja nõukogule ettepaneku edastamise kuupäev: (dokument KOM(2006)244 (lõplik) – 2006/0084 (COD)): || 4. juuli 2006. Euroopa Majandus- ja Sotsiaalkomitee arvamuse kuupäev: || Ei kohaldata Euroopa Parlamendi seisukoha kuupäev, esimene lugemine: || 20. november 2008. Muudetud ettepaneku edastamise kuupäev: || 17. märts 2011. Nõukogu seisukoha vastuvõtmise kuupäev: || 25. veebruar 2013. 2. Komisjoni ettepaneku eesmärk Komisjoni muudetud ettepanekus, millega muudetakse määrust (EÜ) 1073/1999, mis käsitleb OLAFi juurdluseid, keskendutakse OLAFi juurdlusaluste isikute menetlusõiguste selgitamisele ja OLAFi juurdluste tõhustamisele, samuti koostöö parandamisele partneritega (ELi institutsioonid, liikmesriigid, rahvusvahelised organisatsioonid). Ettepanekuga soovitakse täpsustada OLAFi järelevalvekomitee rolli ja seada institutsioonide vahel sisse poliitilisel tasandil mõttevahetus, et arutada ameti poliitilisi prioriteete. 3. Märkused nõukogu seisukoha kohta 20. novembril 2008 võttis Euroopa Parlament kaasotsustamismenetluse raames esimesel lugemisel vastu resolutsiooni[1]. Selles tehti komisjoni ettepanekusse umbes 100 muudatusettepanekut. 2011: aasta märtsis võttis komisjon vastu muudetud ettepaneku võtta vastu Euroopa Parlamendi ja nõukogu määrus, millega muudetakse määrust (EÜ) nr 1073/1999 Euroopa Pettustevastase Ameti (OLAF) juurdluste kohta ja tunnistatakse kehtetuks määrus (Euratom) nr 1074/1999. Mitteametlikud kolmepoolsed kohtumised toimusid oktoobrist 2011 kuni juunini 2012, et saavutada kokkulepe nõukogu esimese lugemise käigus. 4. detsembril 2012 kinnitas nõukogu kokkulepitud teksti suhtes saavutatud poliitilise kokkuleppe ja 25. veebruaril 2013 võttis nõukogu vastu esimese lugemisel esitatud seisukoha. Kõik komisjoni muudetud ettepanekusse tehtud muudatused on kokku lepitud mitteametlike kolmepoolsete arutelude käigus. 4. Kokkuvõte Komisjon saab seega kõik nõukogu poolt ettepanekusse tehtud muudatused heaks kiita. [1] Euroopa Parlamendi 20. novembri 2008. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu määrus, millega muudetakse määrust (EÜ) nr 1073/1999 Euroopa Pettustevastase Ameti (OLAF) juurdluste kohta (P6_TA-PROV(2008) 553). Ettevalmistava aruandega tutvumiseks vt dokumenti A6-0394/2008.
Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtmise kohta /* COM/2013/0559 final */





SELETUSKIRI 17. mai 2006. aasta institutsioonidevahelises kokkuleppes[1] võimaldatakse kasutusele võtta paindlikkusinstrument, et rahastada selgelt määratletud kulusid, mida ei saa rahastada mitmeaastase finantsraamistiku ühe või mitme rubriigi ülemmäärade piires. Kooskõlas institutsioonidevahelise kokkuleppe punktiga 27 ning pärast kõigi võimaluste uurimist alamrubriigi 1b alusel tehtavate assigneeringute ümberjaotamiseks, teeb komisjon ettepaneku võtta Euroopa Liidu 2013. aasta üldeelarve täiendavaks rahastamiseks kasutusele paindlikkusinstrumendi vahendeid 134 049 037 euro ulatuses, ületades seega alamrubriigi 1b ülemmäära, et rahastada Euroopa Sotsiaalfondi, suurendamaks 2013. aastal Prantsusmaale, Itaaliale ja Hispaaniale eraldatavaid assigneeringuid. Eelarvepädevatele institutsioonidele tuletatakse meelde, et otsus tuleb avaldada Euroopa Liidu Teatajas hiljemalt koos 2013. aasta paranduseelarve avaldamisega. Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtmise kohta EUROOPA PARLAMENT JA EUROOPA LIIDU NÕUKOGU, võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,[2] eriti selle punkti 27 viiendat lõiku, võttes arvesse Euroopa Komisjoni ettepanekut, ning arvestades, et pärast kõigi võimaluste uurimist alamrubriigi 1b alusel tehtavate assigneeringute ümberjaotamiseks näib vajalikuna võtta Euroopa Liidu 2013. aasta üldeelarve täiendavaks rahastamiseks kasutusele paindlikkusinstrumendi vahendeid 134 049 037 euro ulatuses, ületades seega alamrubriigi 1b ülemmäära, et rahastada Euroopa Sotsiaalfondi, suurendamaks 2013. aastal Prantsusmaale, Itaaliale ja Hispaaniale eraldatavaid assigneeringuid kokku 150 000 000 euro võrra, ON VASTU VÕTNUD KÄESOLEVA OTSUSE: Artikkel 1 Euroopa Liidu 2013. aasta üldeelarves kasutatakse paindlikkusinstrumenti, et teha kättesaadavaks 134 049 037 eurot alamrubriigi 1b kulukohustuste assigneeringutena. Kõnealust summat kasutatakse selleks, et rahastada alamrubriigist 1b täiendavalt Euroopa Sotsiaalfondi. Artikkel 2 Käesolev otsus avaldatakse Euroopa Liidu Teatajas. Brüssel, Euroopa Parlamendi nimel Nõukogu nimel president eesistuja [1] ELT L 139, 14.6.2006, lk 1. [2] ELT C 139, 14.6.2006, lk 1.
Ettepanek: NÕUKOGU OTSUS, millega pikendatakse otsuse 2012/96/EL kehtivusaega /* COM/2013/0543 final - 2013/0261 (NLE) */





SELETUSKIRI Nõukogu 7. augusti 2012. aasta otsusega 2012/470/EL pikendati nõukogu otsuse 2012/96/EL kehtivusaega kuni 20. augustini 2013 ning peatati otsuses 2002/148/EÜ sätestatud asjakohaste meetmete kohaldamine. Arvestades seda, et ei ole täpselt teada, millal leiavad Zimbabwes aset üldisele poliitilisele kokkuleppele vastavad valimised, ning selleks, et vaadata asjakohased meetmed läbi kohe pärast nimetatud valimisi, on nõukogule tehtud ettepanek pikendada nõukogu otsuse 2012/96/EL kehtivusaega kuue kuu võrra, võttes vastu lisatud ettepanek. 2013/0261 (NLE) Ettepanek: NÕUKOGU OTSUS, millega pikendatakse otsuse 2012/96/EL kehtivusaega EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Cotonous 23. juunil 2000 alla kirjutatud[1] ja 22. juunil 2010 Burkina Fasos Ouagadougous muudetud[2] partnerluslepingut ühelt poolt Aafrika, Kariibi mere ja Vaikse ookeani riikide rühma ning teiselt poolt Euroopa Ühenduse ja selle liikmesriikide vahel (edaspidi „AKV-EÜ partnerlusleping”), eriti selle artiklit 96, võttes arvesse sisekokkulepet AKV-EÜ partnerluslepingu rakendamiseks võetavate meetmete ja järgitavate menetluste kohta,[3] eriti selle artiklit 3, võttes arvesse komisjoni ettepanekut ning arvestades järgmist: (1) Otsusega 2002/148/EÜ viidi lõpule Zimbabwe Vabariigiga Cotonou lepingu artikli 96 lõike 2 punkti c alusel peetud konsultatsioonid ning võeti asjakohased meetmed. Neid meetmeid on vahepeal kohandatud ning nende kohaldamisaeg on igal aastal läbi vaadatud. (2) Näitamaks liidu jätkuvat pühendumist üldise poliitilise kokkuleppe kohasele poliitilisele protsessile, otsustas nõukogu 7. augustil 2012 pikendada otsuse 2012/96/EL kehtivusaega ning peatada 12 kuuks Cotonou lepingu artikli 96 kohaste ja Zimbabwega koostööd piiravate asjakohaste meetmete kohaldamise. (3) Vastavalt nõukogu kokkuleppele vaadata asjakohased meetmed läbi kohe pärast üldisele poliitilisele kokkuleppele vastavate valimiste toimumist Zimbabwes, tuleks otsuse 2012/96/EL kehtivusaega pikendada, säilitades samal ajal asjakohaste meetmete kohaldamise peatamise. (4) Euroopa Liit võib otsustada käesoleva otsuse igal ajal läbi vaadata, ON VASTU VÕTNUD KÄESOLEVA OTSUSE: Artikkel 1 Otsuse 2012/96/EL ja selle asjakohaste meetmete kehtivust pikendatakse 20. veebruarini 2014. Asjakohaste meetmete kohaldamine jääb aga peatatuks. Asjakohaseid meetmeid vaadatakse pidevalt läbi ning neid hakatakse taas kohaldama, kui olukord Zimbabwes halveneb olulisel määral. Sellised meetmed vaadatakse igal juhul läbi iga kuue kuu järel pärast käesoleva otsuse jõustumist. Artikkel 2 Käesolev otsus jõustub selle vastuvõtmise päeval. See avaldatakse Euroopa Liidu Teatajas. Brüssel, Nõukogu nimel eesistuja [1] EÜT L 317, 15.12.2000, lk 3. [2] ELT L 287, 4.11.2010, lk 3. [3] EÜT L 317, 15.12.2000, lk 376, muudetud ELT-ga L 247, 9.9.2006, lk 48.
Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtmise kohta /* COM/2013/0647 final - 2013/ () */





SELETUSKIRI [Nõukogu määrusega, millega määratakse kindlaks mitmeaastane finantsraamistik aastateks 2014–2020], võimaldatakse kasutusele võtta paindlikkusinstrument, et rahastada selgelt määratletud kulusid, mida ei saa rahastada mitmeaastase finantsraamistiku ühe või mitme rubriigi ülemmäärade piires. Kooskõlas [nõukogu määruse (millega määratakse kindlaks mitmeaastane finantsraamistik aastateks 2014–2020) artikliga 11] ning pärast kõigi võimaluste uurimist rubriigi 1b alusel tehtavate assigneeringute ümberjaotamiseks teeb komisjon ettepaneku võtta Euroopa Liidu 2014. aasta üldeelarve täiendavaks rahastamiseks kasutusele paindlikkusinstrumendi vahendeid 78 380 000 euro ulatuses, ületades seega alamrubriigi 1b ülemmäära, et rahastada Küprose struktuurifondi programme, suurendamaks struktuurifondist Küprosele eraldatavaid assigneeringuid. Eelarvepädevatele institutsioonidele tuletatakse meelde, et otsus tuleb avaldada Euroopa Liidu Teatajas hiljemalt koos 2014. aasta Euroopa Liidu üldeelarve avaldamisega. Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtmise kohta EUROOPA PARLAMENT JA EUROOPA LIIDU NÕUKOGU, võttes arvesse [nõukogu määrust, millega määratakse kindlaks mitmeaastane finantsraamistik aastateks 2014–2020, eriti selle artiklit 11,] võttes arvesse Euroopa Komisjoni ettepanekut, ning arvestades, et pärast kõigi võimaluste uurimist rubriigi 1b alusel tehtavate assigneeringute ümberjaotamiseks näib vajalik võtta Euroopa Liidu 2014. aasta üldeelarve täiendavaks rahastamiseks kasutusele paindlikkusinstrumendi vahendeid 78 380 000 euro ulatuses, ületades seega alamrubriigi 1b ülemmäära, et rahastada Küprose struktuurifondi programme, suurendamaks struktuurifondist Küprosele 2014. aastal eraldatavaid assigneeringuid kokku 100 000 000 euroni, ON VASTU VÕTNUD KÄESOLEVA OTSUSE: Artikkel 1 Euroopa Liidu 2014. aasta üldeelarves kasutatakse paindlikkusinstrumenti, et teha kättesaadavaks 78 380 000 eurot rubriigi 1b kulukohustuste assigneeringutena. Kõnealuse summaga täiendatakse Küprose struktuurifondi programmide rahastamist alamrubriigi 1b raames. Artikkel 2 Käesolev otsus avaldatakse Euroopa Liidu Teatajas. Brüssel, Euroopa Parlamendi nimel Nõukogu nimel president eesistuja
KOMISJONI TEATIS EUROOPA PARLAMENDILE, mis on esitatud Euroopa Liidu toimimise lepingu artikli 294 lõike 6 alusel ning milles käsitletakse nõukogu seisukohta seoses Euroopa Parlamendi ja nõukogu määruse (millega muudetakse teatavaid ühist kaubanduspoliitikat käsitlevaid määrusi seoses delegeeritud volituste andmisega teatavate meetmete vastuvõtmiseks) vastuvõtmisega (2011/0153 (COD)) /* COM/2013/0797 final - 2011/0153 (COD) */





2011/0153 (COD) KOMISJONI TEATIS EUROOPA PARLAMENDILE, mis on esitatud Euroopa Liidu toimimise lepingu artikli 294 lõike 6 alusel ning milles käsitletakse nõukogu seisukohta seoses Euroopa Parlamendi ja nõukogu määruse (millega muudetakse teatavaid ühist kaubanduspoliitikat käsitlevaid määrusi seoses delegeeritud volituste andmisega teatavate meetmete vastuvõtmiseks) vastuvõtmisega (2011/0153 (COD)) 1. TAUST Ettepaneku Euroopa Parlamendile ja nõukogule edastamise kuupäev (dokument KOM (2011) 349 lõplik – 2011/0153 COD): || 15. juuni 2011 Euroopa Majandus- ja Sotsiaalkomitee arvamuse kuupäev: || ei kohaldata Euroopa Parlamendi esimese lugemise seisukoha kuupäev: || 22. november 2012 Nõukogu seisukoha vastuvõtmise kuupäev: || 15. november 2013 2. KOMISJONI ETTEPANEKU EESMÄRK Ettepanekus kajastatakse Lissaboni lepingu jõustumisega kaasnenud muudatusi õiguslikus raamistikus ning institutsioonilises tasakaalus. Ettepanekuga viiakse sellesse kaasatud määrused vastavusse Euroopa Liidu toimimise lepingu artiklitega 290 ja 291 ning Euroopa Parlamendi ja nõukogu määrusega (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes. Käesolev ettepanek on lisatud komisjoni esimesele kaubanduspoliitikat käsitlevale ettepanekule, mida nimetatakse esimeseks kaubandusalaseks koondõigusaktiks (2011/0039 (COD), ja selles vaadatakse üle kõik ülejäänud otsuste tegemise menetlused, mis esinevad kaubanduspoliitika valdkonna õigusaktides, et kohandada neid vajaduse korral artiklis 290 sätestatud delegeeritud aktide jaoks ettenähtud korraga. Viies menetlused vastavusse standardmenetlustega, võimaldab ettepanek paremini mõista kaubanduspoliitikas kohaldatavaid menetlusi ning horisontaalse määruse läbipaistvussätted suurendavad kaubanduspoliitika toimimise kogu läbipaistvust. 3. MÄRKUSED NÕUKOGU SEISUKOHA KOHTA Nõukogu esimese lugemise seisukoht on kooskõlas Euroopa Parlamendi ja nõukogu viimase, 5. juunil 2013 toimunud kolmepoolse kohtumise tulemustega ning seda kinnitasid seejärel kaks institutsiooni COREPERi ja rahvusvahelise kaubanduse komisjoni tasandil 2013. aasta juulis. 4. KOKKUVÕTE Komisjon saab kõik nõukogu poolt ettepanekusse tehtud muudatused heaks kiita.